предоставил аеронавигационни бази данни на тази организация и впоследствие е установил грешки в тях;
 (4)
 докладва на източника на аеронавигационни данни случаи на погрешни, непоследователни или липсващи аеронавигационни данни.
 б)
 Доставчикът на DAT създава и поддържа вътрешна система за докладване в интерес на безопасността, позволяваща събиране и оценка на доклади с цел разкриване на опасни тенденции или справяне с недостатъци и извличане на подлежащи на докладване събития и действия.
 Тази вътрешна система за докладване може да бъде интегрирана в системата на управление, изисквана съгласно точка ATM/ANS.OR.B.005.
 ПОДЧАСТ Б — ТЕХНИЧЕСКИ ИЗИСКВАНИЯ ЗА ДОСТАВЧИЦИТЕ НА УСЛУГИ ЗА ДАННИ (DAT.TR)
 РАЗДЕЛ 1 — ОБЩИ ИЗИСКВАНИЯ
 DAT.TR.100 Работни методи и оперативни процедури
 Доставчикът на DAT:
 а)
 по отношение на всички необходими аеронавигационни данни:
 (1)
 установява изисквания за качеството на данните, които са съгласувани с другия доставчик на DAT, а в случай на доставчик на DAT от тип 2 — с притежателя на одобрението за проекта за оборудване или със заявител за одобрение на въпросния проект, с цел да се определи съвместимостта на тези изисквания с предвидената употреба;
 (2)
 използва данни от достоверен(ни) източник(ци) и, ако е необходимо, други аеронавигационни данни, проверени и валидирани от самия доставчик на DAT и/или от друг(и) доставчик(ци) на DAT;
 (3)
 въвежда процедура за гарантиране, че данните са обработени правилно;
 (4)
 установява и прилага процеси за гарантиране, че разпространението на специално подбраните данни, предоставени или поискани от даден оператор на въздухоплавателни средства или от друг доставчик на DAT, е ограничено само до заявителя; както и
 б)
 по отношение на удостоверяващия персонал, който подписва декларациите за съответствие, издадени съгласно DAT.OR.105, буква б), гарантира че:
 (1)
 знанията, квалификацията (включително за други функции в организацията) и опитът на удостоверяващия персонал са подходящи за изпълнение на възложените му отговорности;
 (2)
 съхранява документация за целия удостоверяващ персонал, която съдържа подробности относно обхвата на неговите правомощия;
 (3)
 атестиращият персонал е получил документ, в който се посочва обхвата на правомощията му.
 DAT.TR.105 Изисквани взаимодействия
 Доставчикът на DAT осигурява необходимите официални взаимодействия със:
 а)
 източника(ците) на аеронавигационни данни и/или с друг(и) доставчик(ци) на DAT;
 б)
 притежателя на одобрението за проекта за оборудване, ако предоставя DAT от тип 2, или със заявител за одобрение на въпросния проект;
 в)
 оператори на въздухоплавателни средства, според случая.
 ПРИЛОЖЕНИЕ VIII
 СПЕЦИФИЧНИ ИЗИСКВАНИЯ ЗА ДОСТАВЧИЦИТЕ НА КОМУНИКАЦИОННО, НАВИГАЦИОННО ИЛИ ОБЗОРНО ОБСЛУЖВАНЕ
 (Част CNS)
 ПОДЧАСТ А — ДОПЪЛНИТЕЛНИ ОРГАНИЗАЦИОННИ ИЗИСКВАНИЯ ЗА ДОСТАВЧИЦИТЕ НА КОМУНИКАЦИОННО, НАВИГАЦИОННО ИЛИ ОБЗОРНО ОБСЛУЖВАНЕ (CNS.OR)
 РАЗДЕЛ 1 — ОБЩИ ИЗИСКВАНИЯ
 CNS.OR.100 Техническа и оперативна компетентност и способност
 а)
 Доставчикът на комуникационно, навигационно или обзорно обслужване гарантира наличност, непрекъснатост, точност и цялостност на обслужването.
 б)
 Доставчикът на комуникационно, навигационно или обзорно обслужване потвърждава равнището на качество на обслужването, което предоставя, и демонстрира, че неговото оборудване се поддържа редовно, и когато е необходимо, се калибрира.
 ПОДЧАСТ Б — ТЕХНИЧЕСКИ ИЗИСКВАНИЯ ЗА ДОСТАВЧИЦИТЕ НА КОМУНИКАЦИОННО, НАВИГАЦИОННО ИЛИ ОБЗОРНО ОБСЛУЖВАНЕ (CNS.TR)
 РАЗДЕЛ 1 — ОБЩИ ИЗИСКВАНИЯ
 CNS.TR.100 Работни методи и оперативни процедури за доставчиците на комуникационно, навигационно или обзорно обслужване
 Доставчикът на комуникационно, навигационно или обзорно обслужване трябва да е в състояние да демонстрира,